A fayena de filar yera lenta y laboriosa y, en a economía d'autarquía d'o mundo rural d'antes, la feban más que más as mullers. Se teneba que dedicar totz os ratos que se podese a filar con a rueca y o fuso pa poder sacar un reuto de fusadas que valese cosa, con que as mullers aprofitaban qualsiquier inte d'inactividat entre os treballos d'a casa u d'o campo pa meter-se a filar. I habeba pocos filadors u filaderas que s'adedicasen nomás que a ixo de forma profesional; yera más una fayena complementaria a os atros treballos que a ratos feban a mayoría d'as mullers.